
ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 300/1487 

Αναγκαστική απαλλοτρίωση έκτασης γύρω από την Γεώτρηση ΒΝ 17 

του έργου α/α 82 «Ταξιάρχες - Ανόρυξη (1) γεώτρησης «της ΣΑΤΑ 

1989» στο Αγρόκτημα Πετροπόρου της ομώνυμης Κοινότητας Ν. 

Τρικάλων. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις του Ν.Δ. 797/1971 «περί αναγκαστικών απαλλο¬ 
τριώσεων» σε συνδυασμό με τις διατάξεις του Β.Δ. 139/1971» περί αρ¬ 
μοδιότητας των Νομαρχών προς κήρυξη αναγκασικών τινών απαλλο¬ 
τριώσεων». 

2. Το άρθρο 33 του Ν.Δ. 3881/1958 «περί έργων εγγείων βελτιώ¬ 
σεων». 

3. Το έγγραφο με αρ. 2746/12.4.1990, της Δ/νσης Εγγείων Βελ¬ 
τιώσεων Τρικάλων, με το οποίο ζητείται η απαλλοτρίωση 
έκτασης γύρω από τη Γεώτρηση ΒΗ 17 για την ολοκλήρωση «Ταξιάρ¬ 
χες - Ανόρυξη (1) γεώτρησης της ΣΑΤΑ 1989, που έγινε για δημόσια 
ωφέλεια στο ανωτέρω Αγρόκτημα, αποφασίζουμε: 

Κηρύσσουμε αναγκαστικά απαλλοτριωτέα, για λόγους δημόσιας 
ωφέλειας, ήτοι για την αξιοποίηση καλλιεργούμενης έκτασης με άρ¬ 
δευση της ομώνυμης Κοινότητας του Ν. Τρικάλων, έκταση συνολικού 
εμβαδού 515 μ 2 , όπως αυτή σημειώνεται στον από Απρίλιο 1990 κτη- 
ματολογικό πίνακα και αντίστοιχο διάγραμμα της Δ/νσης Εγγείων 
Βελτιώσεων Τρικάλων. 

Η απαλλοτρίωση κηρύσσεται υπέρ του Δημοσίου και η σχετική δα¬ 
πάνη θα βαρύνει τις πιστώσεις του έργου - Ανόρυξη Γεωτρήσεων της 
ΣΑΝΤ - 9029/1. 

Στην έκταση που απαλλοτριώνεται αξιώνουν δικαιώματα κυριότητας 
οι Μητρούσιας Αθανάσιος του Νικ. Μητρούσιας Απόστολος του Νικ. 
κλπ. 

Η απόφαση αυτή να δημοσιευθεί στην Εφημερίδα της Κυβέρνη¬ 
σης. 

Τρίκαλα, 23 Μαΐου 1990 

Ο Νομάρχης 
ΝΙΚΟΛΑΟΣ ΒΑΤΑΛΗΣ 


ΕΚΘΕΣΗ 

Απαλλοτρίωσης έκτασης 515 μ 2 γύρω από τη γεώτρηση ΒΝ-17 του 
έργου με α/α 82 «Ταξιάρχες - Ανόρυξη (1) γεώτρηση» της ΣΑΤΑ 
1989 ώστε να γίνει δυνατή η αξιοποίηση καλλιεργούμενης έκτασης 


γύρω από αυτή με άρδευση. 

Το έργο «Ταξιάρχες - Ανόρυξη (1) γεώτρηση» άρχισε να εκτελείται 
από τη Δ/νση Ε,Β. Τρικάλων το έτος 1989. 

Στα πλαίσια του Νομαρχιακού αποκεντρωμένου προγράμματος 
ΣΑΝΤ - ΣΑΤΑ έχει συσταθεί εργολαβία ανόρυξης & γεωτρήσεων από 
τη Δ.Ε.Β. Τρικάλων στην οποία περιλαμβάνεται και η ανωτέρω γεώ¬ 
τρηση Ταξιαρχών η οποία αναρύχθηκε στο αγρόκτημα Πετροπόρου 
(περιοχή Παλαιογαρδικίου) κοντά στα όρια με το αγρόκτημα Ταξιαρ¬ 
χών. 

Για να γίνει δυνατή η περαιτέρω αξιοποίηση της γεώτρησης για αρ¬ 
δευτικούς σκοπούς επιβάλλεται βάσει του άρθρου 33 του Ν.Δ. 3881/ 
1958 «Περί έργων εγγείων Βελτιώσεων» απαλλοτρίωση έκτασης γύρω 
από τη γεώτρηση που να εξασφαλίζει σ’ αυτή: 

α. Χώρο για αντλιοστάσιο 

β. Προσπέλαση από τον πλήσιέστερα αγροτικό δρόμο για τη λειτουρ¬ 
γία συντήρηση και επισκευή των μηχανημάτων με τα οποία θα εξοπλι¬ 
στεί. 

Δεδομένου ότι κάθε μια γεώτρηση αποτελεί αυτοτελές έργο θα απαι¬ 
τηθεί απαλλοτρίωση έκτασης ανάλογης με τη θέση της γεώτρησης ως 
προς τον πλησιέστερο αγροτικό δρόμο. 

Στην προκειμένη περίπτωση η έκταση που θα απαιτηθεί να απαλλο¬ 
τριωθεί γύρω από τη γεώτρηση ΒΝ - 17 είναι 515 μ 2 . 

Η απαλλοτρίωση της ανωτέρω έκτασης κρίνεται εξαιρετικά επεί¬ 
γουσα για την ολοκλήρωση του έργου και την αξιοποίηση της γεώτρη¬ 
σης από την οποία θα αρδευθεί έκταση 800 στρεμμάτων περίπου. 

Η προκύπτουσα Δημόσια ωφέλεια από την ολοκλήρωση του έργου θα 
είναι σημαντική γιατί θα αυξηθεί η ακαθάριστος πρόσοδος των εκτά¬ 
σεων που θα αρδευτούν άνω των 30.000 δρχ/στρέμμα. 

Η αξία κατά μ 2 των καταληφθησομένων ατελώς αρδευομένων εκτά¬ 
σεων εκτιμάται σε 350 δρχ. 

Η δαπάνη απαλλοτρίωσης θα ανέρθει σε 515 μ 2 Χ350 δρχ./μ 2 = 
180.250 δρχ. και θα βαρύνει τις πιστώσεις του έργου «Ανόρυξη γεω¬ 
τρήσεων» της ΣΑΝΤ 9029/1. 

Στην ανωτέρω προς απαλλοτρίωση έκταση η οποία στα απόσπασμα 
κτηματολογικού Πίνακα αναδασμού έτους 1966 αγροκτήματος Πα- 
λαιογαρδικίου εμφανίζεται ως «αγρός κοινός» αξιώνουν δικαιώματα κυ¬ 
ριότητας οι εκ των συνιδιοκτητών περιοχής Παλαιογαρδικίου Μητρού¬ 
σιας Αθανάσιος του Νικολάου, Μητρούσιας Απόστολος του Νικολάου 
και κληρονόμοι Μητρούσια Δημητρίου του Νικολάου οι οποίοι κατέχουν 
και καλλιεργούν την έκταση από ΙΟετίας περίπου καθώς και οι λοιποί 
συνιδιοκτήτες αγροκτήματος Παλαιογαρδικίου όπως εμφανίζονται στον 
συνημμένο κτηματολογικό πίνακα. 

Τρίκαλα, 12 Απριλίου 1990 

Η Συντάξασα 
Π. ΒΑΪΤΣΗ 

